જામનગર : જામનગરમાં તસ્કરો ભય વગર બેન્કમાં ઘુસીને રૂ. ૬.૨૦ લાખની રોકડની લૂંટ ચલાવીને નાશી છૂટતા સનસનાટી મચી ગઇ છે. આ બનાવની પ્રાપ્ત માહિતી મુજબ જામનગરમાં બેડી ગેટ રોડ પર જૂની અનુપમ સિનેમા સામે સ્ટેટ બેંક ઓફ ઇન્ડિયામાં બપોરે કેશિયર કેબીનમાં રૂટિન કામકાજ ચાલી રહ્યું હતુ ત્યારે બેથી ત્રણ અજાણ્યા શખ્સો બેંકની કેશિયર કેબીન સુધી પહોંચી ગયા હતા અને કેશિયરની નજર ચૂકવીને કેશિયરની કેબીનના ટેબલના ખાનામાં રાખેલા ૬.૨૦ લાખની રોકડ રકમ ઉઠાવી નાશી ગયા હતા.